text: Jackpot: Lottospiller scorer 12 millioner på kupon fra Haderslev 
  25 august 2014 kl. 07.05
  En heldig Lotto-spiller fra Haderslev vandt hele lørdagens 1. præmiepulje og kan nu kalde sig mangemillionær. Vinderen har endnu ikke meldt sig.
  Der var kun en spiller, der ramte lørdagens syv vindertal i Lotto. Dermed løber det heldige asen af sted med hele baduljen i Lottos 1. præmiepulje.
  Den lykkebringende gevinst er vundet på 5 ugers kupon købt hos 7-Eleven, Årøsund Landevej 84, 6100 Haderslev. Med lidt følgepræmier lyder den samlede gevinst på 12.157.534 kroner.
  Den nybagte Lotto-millionær vil få tilbudt økonomisk rådgivning af Danske Spil ? ligesom alle andre spillere, der vinder mere end 1,5 millioner kroner. Men det kræver, at han melder sig på banen. 
  Danske Spil har endnu ikke hørt fra vinderen, så det kan måske betale sig at tjekke sin kupon en ekstra gang.
  
  